Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: a második szakképesítés megszerzésére történő felkészítéskor, beleértve az oktatásról szóló 1985. évi I. törvény
Paragraph Index: 1225

c) Középfokú nevelés-oktatás Előirányzat: 54 153,9 millió forint 61 701,4 millió forint Fajlagos összeg: 143 700 forint/fő 161 200 forint/fő ca) A hozzájárulást a helyi önkormányzat veheti igénybe az általa fenntartott gimnázium és szakközépiskola kilencedik-tizenkettedik évfolyamára, a közoktatási törvényben meghatározott esetben tizenharmadik évfolyamára, a szakiskola kilencedik-tizedik évfolyamára járó, a középfokú nevelés-oktatás szakaszán tanulók után, a közoktatási törvényben meghatározott kötelező, nem kötelező, tanórán kívüli és egyéni foglalkoztatási órakeretekben, valamint a pedagógiai programban előírt szakmai követelmények szerinti neveléshez, oktatáshoz. Ez a hozzájárulás igényelhető a szakközépiskolában a közoktatási törvény átmeneti rendelkezései alapján indított, a 2000/2001. tanévben tizenkettedik, tizenharmadik szakközépiskolai kifutó, az érettségi vizsgára felkészítő évfolyamokon tanulók után. cb) A hozzájárulás kétszeresét veheti igénybe a helyi önkormányzat az általa fenntartott művészeti szakmai vizsgára készítő szakközépiskolában — a központi program szerint — az ötödik, a hetedik, a kilencedik évfolyamtól kezdődően, a Kiegészítő szabályok 2. b) pontja figyelembevételével szervezett párhuzamos oktatásban részt vevő tanulók után, továbbá a szakiskolában a közoktatási törvény 1999-ben megállapított 27. §-ának (8) bekezdése alapján, első alkalommal a 2001/2002. tanévben, a kerettanterv alapján elkészített helyi tanterv szerint szervezett felzárkóztató oktatásban részt vevő tanulók után.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes